b'\n_START_ARTICLE_\nHesus sa Islam\n_START_PARAGRAPH_\nSa relihiyong Islam, si Hesus (Arabe: \xd8\xb9\xd9\x8a\xd8\xb3\xd9\x89\xe2\x80\x8e `\xc4\xaas\xc4\x81) ay tinutukoy bilang isang Mensahero ng Diyos na ipinadala para magbigay ng gabay sa mga Mga anak ng Israel (ban\xc4\xab isr\xc4\x81\'\xc4\xabl) na may bagong kasulatan, ang Inj\xc4\xabl (ebanghelyo). Ang Koran na pinaniniwalaan ng mga Muslim bilang ang huling rebelasyon ng Diyos ay binanggit si Hesus ng 25 na beses. Isinasabi na si Hesus ay pinanganak kay Maria (Arabe: Maryam) bilang isang bunga ng pagbubuntis ng birhen na isang himalang naganap sa pamamagitan ng utos ng Diyos (Arabe: Allah). Para matulungan siya sa kanyang pakikipagsapalaran, nabigyan si Hesus ng kapangyarihang gumawa ng mga himala sa phintulot ng Diyos. Ayon sa mga kasulatang Arabe, si Hesus ay hindi napatay o napako sa krus bagkos siya ay inangat nang buhay sa langit. Isinasaad ng mga Islamikong kinaugalian na siya ay babalik sa mundo sa paglapit ng araw ng paghahatol para maibalik ang katarungan at matalo ang al-Mas\xc4\xab\xe1\xb8\xa5 ad-Dajj\xc4\x81l (literal na "huwad na mesiyas" na tinatawag din bilang ang Antikristo). Gaya ng lahat ng mga propeta ng Islam, si Hesus ay issinasalang-alang bilang isang Muslim dahil sa kanyang pagtuturo sa mga tao na kupkupin ang tuwid na daanan sa pagsuko sa ayon ng Diyos. Hindi tinatanggap ng mga Muslim na si Hesus ay isang inkarnasyon ng Diyos o ang anak ng Diyos na tinutukoy siya bilang isang mortal na tao, na tulad ng ibang propeta ay napili lamang upang maikalat ang mensahe ng Diyos. Ipinagbabawal ng mga kasulatang Islamiko ang paglalagay ng mga kapareha o kasama ng Diyos (shirk) na nagbibigay tuon sa pagiging banal na iisa ang Diyos (tawh\xc4\xabd). May ilang mga titulo ang ibinigay kay Hesus sa Koran gaya ng al-Mas\xc4\xab\xe1\xb8\xa5 ("ang mesiyas; ang naatasang isa" hal. sa pamamagitan ng mga biyaya) ngunit hindi siya tugmang-tugma sa kahulugang ibinigay ng paniniwalang Kristiyano. Si Hesus ay kinakikitaan ng mg Muslim bilang ang nauna kay Muhammad at pinaniniwalaan ng mga Muslim na nagsabi ng pagdating ng susunod.\n_START_SECTION_\nTungkulin\n_START_PARAGRAPH_\nAyon sa mga Islamikong sulatin, si Hesus ay banal na pinili para magturo ng mensahe ng monoteismo ay pagsuko sa kagustuhan ng Diyos sa mga anak ng Israel (ban\xc4\xab isr\xc4\x81\'\xc4\xabl). Pinaniniwalaan ng mga Muslim na ang Diyos pagpapahayag kay Hesus ang bagong kasulatan, ang Inj\xc4\xabl (ebanghelyo) habang ipinahahayag din ang mga katotohanan ng mga sinaunang rebelasyon - ang Tawrat (Torah) at ang Zabur (Salmo). Malabo o hindi alam kung pinahagay ni Hesus ang katotohanan ng isa pang banal na kasulatan ng Islam sa panahon na iyon, ang Suhuf Ibrahim. Isinulat 700 taon matapos ang buhay ni Hesus sa mundo, ikinikuwento ng Koran ang Inj\xc4\xabl na inilalarawan bilang siang kasulatan na pumupuno sa puso ng mga tagasunod nito ng kababaang-loob at pagkamaawain. Pinaniniwalaan ng mga Muslim na ang ang mga Kasulatan sa Bibliya (parehong ang Torah at ang Inj\xc4\xabl) ay iniba sa pagsulat, kahulugan o pareho._NEWLINE_Ipinahihiwatig ng koran na si Hesus ay natulungan ng isang pangkat ng mga disipolo (haw\xc4\x81riy\xc5\xabn) na naniwala sa mga mensahe ni Hesus at pinangalanan nila ang kanilang mga sarili bilang mga ans\xc4\x81r ("mga tagatulong") ng Diyos. Si Hesus ay natulungan at napalakas din ng parehong espiritu santo na bumisita rin sa kanyang inang Maria. Isinilaysay rin siya sa Islam bilang isang taong nakagagawa ng mga himala bilang patubay ng kanyang tungkuling pangpropeta. Kasama rito ng mga himala na naganap dahil sa Diyos: nagsaalita habang maliit pa lang; paghinga ng buhay sa mga luwad na ibon; pagpapagaling sa may ketong at lalaking buong buhay ay bulag; pagbuhay sa patay; at paghingi ng hiling sa paghiling ng paglapag ng isang talahanayan na mula sa langit kung saan ay isang kapistahan, na petisyon ng kanyang mga alagad. Ang ilang pagkukuwento ng mga Muslim ay nagsasabi rin na ang Islamikong propeta na si Yahya ibn Zakariyya (kilala rin bilang si San Juan Bautista) ay naglakbay sa Palestino at nakilala si Hesus sa Ilog Hordan.'